**AGENȚIA PENTRU PROTECȚIA MEDIULUI BRAȘOV**

**DECIZIA ETAPEI DE ÎNCADRARE**

**Nr. 65 din 03.04.2024**

 Ca urmare a solicitării de emitere a acordului de mediu, depuse **SC EXPRESSKAR SRL,** cu sediul în jud. Brașov, mun. Codlea, str. Extravilan – DE 1148/3, nr. 1, înregistrată la APM Brașov cu nr. 237 din 09.01.2024, in baza:

 - **Legii nr. 292/2018** privind evaluarea impactului anumitor proiecte publice și private asupra mediului;

 - **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;

și ca urmare a completării documentației cu nr. 932/22.01.2024, nr. 1301/31.01.2024, nr. 1568/06.02.2024, nr. 1628/06.02.2024, nr. 2082/14.02.2024, nr. 2445/21.02.2024, nr. 3062/05.03.2024, nr. 3728/15.03.2024 și nr. 4241/26.03.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 28.02.2024, că proiectul **„Amenajare iaz agrement prin exploatarea agregatelor minerale de la adâncimea de 3.5 - 4 m, autorizată prin AC 64//2020, la adâncimea de 12 m, conform PUZ aprobat”,** propus a fi realizat în județul Brasov, municipiul Codlea, intravilanul localității, identificat prin CF nr. 100758 Codlea, nr. cad. 100758, conform certificatului de urbanism nr. 161/12.07.2023 emis de Primăria Municipiului Codlea, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

Justificarea prezentei decizii:

**I. Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, Anexa 2, la pct. 1, lit. f) crescatorii pentru piscicultura intensiva coroborat cupct. 2, lit. a) cariere, exploatări miniere de suprafața si de extracție a turbei, altele decat cele prevazute in anexa nr. 1;
2. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
3. lipsa observațiilor din partea publicului interesat;
4. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

 ***a) dimensiunea și conceptia întregului proiect****:*

Agregatele minerale se vor exploata de pe terenul cu nr. cad. 100758 (cu S = 64.200 mp).

Perimetrul solicitat pentru exploatarea nisipurilor și pietrișurilor este amplasat intravilanul mun. Codlea, judetul Brasov şi este situat pe malul stang al pârâul Bârsa, la circa 1500 m de iesirea din loc. Codlea.

Suprafața de teren destinată perimetrului temporar de exploatare „Codlea Expresskar A”  în suprafață de 56.457 mp. (din suprafata totala de 64.200 mp) este proprietate privată a societății EXPRESSKAR S.R.L, conform extras de carte funciară nr. 113209/04.07.2023, emis de OCPI Brașov.

Pentru realizarea lucrărilor de amenajare iaz agrement prin exploatarea agregatelor minerale, societatea a obținut:

- Hotărârea nr. 129/29.10.2018 privind aprobarea documentației de urbanism faza PUZ, emisă de Consiliul Local al Municipiului Codlea,

- Certificatul de Urbanism nr. 161/12.07.2023 emis de Primăria Municipiului Codlea,

- Adresa nr. 291211/26.04.2018 emisa de Ministerul Agriculturii si Dezvoltarii Rurale, inregistrata la Directia pentru Agricultura Judeteana Brasov cu nr. 2575/04.05.2018;

- Aviz tehnic nr. 155/28.03.2019, emis de Ministerul Agriculturii si Dezvoltarii Rurale – ANIF Filiara Teritorială de Îmbunătățiri Funciare Mureș-Oltul Superior;

- Acord de reabilitare drumuri de exploatare nr. 557/08.06.2021, încheiat între Primăria municipiului Codlea și S.C. EXPRESSKAR S.R.L;

- Adresa nr. 4348/11.12.2023 emisa de DAJ Brașov,

- Aviz nr. 454/12.10.2023 emis de ANRM CIT Brașov.

În urma ridicarii topografice executata in perimetrul solicitat precum și a calculelor efectuate pe baza profilelor transversale, S.C. EXPRESSKAR S.R.L va exploata cantitatea de **573.700** mc, din care:

* **45.000** mc decopertă (sol vegetal+praf argilos)
* **528.000** mc nisip cu pietriş.

Zona de exploatare va avea urmatoarele elemente geometrice si morfometrice:

* suprafata teren propritate 64.200 mp
* suprafata perimetru exploatare *56.457 mp*
* suprafata luciu de apa proiectat 40.900 mp
* suprafata pilieri si zone libere 7.743 mp
* lungime medie perimetru 375 m
* latime medie perimetru 151 m
* adancime medie exploatare 12,00 m
* adancime maxima apa 9,0 m
* inaltime trepte exploatare

 - treapta I – partial in util si sub NH (1,0 m coperta) 4,0 m

 - treapta II - in util – total sub NH 4,0 m

* latime berme 4,0 m
* Volum total sapatura 573.000 mc
* Volum nisip si pietris 528.000 mc
* Volum steril 45.000 mc
* Volum apa bazin 315.616 mc
* Cota fund excavatie: 517,00 mdM
* Cota nivel hidrostatic: 526,00 mdM
* Cota medie teren natural: 529,00 mdM

**Accesul** în perimetru se realizează din DJ 112A Codlea - Hălchiu și pe drumurile de exploatare agricolă DE 1043 (se ramifică din DJ 112 A pe partea dreaptă în sensul de mers către Hălchiu, la circa 1500 m după ieșirea din municipiul Codlea și traversează pr. Vulcăniţa), DE 1246 și alte drumuri de exploatare până în dreptul amplasamentului.

**Pentru realizarea proiectului propus vor fi necesare următoarele lucrări:**

Lucrările de deschidere

Nu este necesara executarea unor lucrari de deschidere, datorita faptului că există drumurile de exploatare DE 1043 și DE 1246, ce asigură accesul la resurse.

Lucrările de pregătire

În cadrul lucrărilor de pregătire se va realiza decopertarea zăcământului. Stratul de copertă, constituit din sol vegetal şi praf argilos, are grosimea medie de 1,00 m.

În vederea începerii extracţiei agregatelor minerale se vor executa următoarele lucrări:

- îndepărtarea stratului de copertă (de pe suprafaţa perimetrului) prin împingere cu autoîncărcătorul şi formarea unor grămezi, încărcarea, transportul şi depozitarea materialului îndepărtat pe zonele pilierilor de siguranţă, unde se va amenaja o haldă temporară, pentru solul vegetal în amestec cu praful argilos.

În cadrul lucrărilor de pregătire se va decoperta o suprafaţă de 56.457 mp, volumul de copertă care va trebui îndepărtată fiind de 45.000 mc.

Lucrarile de extractie

Avand in vedere gradul de afanare al resurselor, nu este necesara efectuarea de lucrări de perforare impușcare pentru extragerea acestora.

Excavarea se va realiza în fâșii paralele, cu lungimea egală cu lățimea zonei de excavare și lățimea de până la 10 m, sensul de avansare fiind de la vest la est, iar în cadrul fâșiilor și retur cu direcție de avansare de la sud la nord.

Exploatarea va înainta la început spre est, până când se va epuiza prima fâșie, după care se va trece la cea de a doua fâșie, în care înaintarea se va face către vest. Decalajul dintre fâșiile de exploatare și cele de decopertă se va menține permanent la cca. 20 m.

Exploatarea agregatelor se va dezvolta pana la cota + 517,00 mdMN, functie de morfologia terenului, în cadrul a două trepte descendente, cu următoarele caracteristici:

*Elemente geometrice treapta 1 (parțial submers – deasupra NH) - cotă teren +529,00 mdMN:*

- înălțime treaptă = 4,0 m (1,0 m în util);

- unghiul de taluz în lucru = 700

- unghiul de taluz final = 450

- berma siguranță = 4 m – cota + 525,00 mdMN.

*Elemente geometrice treapta 2 (total submers) - cotă teren 525,0 mdMN:*

- înălțime treaptă = 8,0 m (în util);

- unghiul de taluz în lucru = 700

- unghiul de taluz final = 450

- cota vatră excavație =517,00 mdMN.

Adâncimea medie a nivelului hidrostatic, conform Studiului hidrogeologic întocmit de S.C. EXMIN ENGINEERING S.R.L. și a Referatului de expertiză hidrogeologică nr. 985/18.09.2023 emis de INHGA Bucuresti, se află la cota + 526,00 mdMN.

Cota medie a terenului natural se va situa la + 529,00 mdMN.

Cota inferioară a excavației se va situa la + 517,00 mdMN, cu 9,00 m sub cota medie a nivelui hidrostatic și 12,00 m sub cota medie a terenului natural.

Taluzul treptelor de exploatare va avea panta de 1:1 (unghi de 45o).

Panta taluzului treptelor de exploatare (exploatarea realizandu-se cu mijloace mecanizate) va fi pastrată conform profilelor transversale, pentru asigurarea stabilitatii acestora.

Punctele amonte şi aval care delimitează perimetrul de exploatare în coordonate STEREO 70, conform Fişei de localizare sunt următoarele:

|  |  |  |
| --- | --- | --- |
| Nr. Pct. | X | Y |
| 1 | 469 012,00 | 539 373,00 |
| 2 | 468 933,00 | 539 502,00 |
| 3 | 468 624,00 | 539 290,00 |
| 4 | 468 704,00 | 539 162,00 |

Prelucrarea

Agregatele minerale excavate din perimetrul de exploatare se vor încărca cu un autoîncarcător frontal direct în mijloacele de transport ale societații și vor fi transportate către stația de sortare a societații sau beneficiari.

Transportul

Transportul materialului excavat se va face, cu mijloacele de transport ale societații la stația de sortare a societații aflată pe amplasament sau beneficiari.

Între S.C. EXPRESSKAR S.R.L şi Primăria Municipiului Codlea a fost încheiat Acordul de reabilitare drumuri de exploatere nr. 557/08.06.2021.

Depozitarea

Cantitatea de agregate minerale excavată nu se va depozita, ci se va incărca direct in autobasculante.

Solul vegetal depozitat anterior pe zonele neexploatate va fi folosit la refacerea terenului afectat de lucrarile de extracție prin reconstructia ecologică a acestuia.

In perimetrul temporar de exploatare cantitatea de resurse exploatabila s-a determinat avand in vedere realizarea urmatorilor pilieri de siguranta:

 - față de terenurile învecinate și cele două canale de desecare ce aparțin ANIF minim 7,0 m;

- exploatarea se va face conform profilelor transversale, fără a coborâ sub cota finală + 517,00 mdMN;

 - păstrarea unei pante a treptei de exploatare în conformitate cu profilele transversale, respectiv 1:1,5, pentru asigurarea stabilității acestora;

Se va respecta adâncimea de extracție cât și înălțimea treptei de exploatare cat si coordonatele punctelor înscrise în documentaţie.

Perimetrul de exploatare va fi delimitat prin borne fixe.

Ca urmare a lucrarilor de exploatare a agregatelor minerale din perimetrul temporar de exploatare din terasa paraului Barsa nu va fi afectata albia pârâului, deci nu vor fi necesare lucrari de regularizare.

**Organizarea de santier**

- organizarea de santier se va realiza in incinta amplasamentului, intr-o zona delimitata;

- toate activitățile necesare executării lucrărilor se vor desfășura în interiorul amplasamentului;

- platformă de parcare utilaje (excavator, încărcător frontal), va fi realizată din balast compactat;

- pe perioada realizarii lucrarilor de construire, apa potabila va fi asigurata din reteaua comerciala;

**Lucrări de refacere** **a amplasamentului în zona afectată de execuţia investiţiei**

Pe parcursul derularii activitatii de exploatare agregate minerale, conform devizului general anexă la Planul si Proiectul de refacere a mediului sunt lucrări in zona afectată de exploatare care constau in:

* lucrari de umplere a excavatiei;
* lucrari de amenajare si stabilizare a suprafatei pe care se desfasoara exploatarea;
* alte lucrari: colectare sol contaminat cu produse petroliere (daca este cazul),
* colectarea deseurilor menajere si tehnologice.

Lucrari in zona haldei de steril:

* nivelarea, amenajarea si înierbare suprafata halda de steril

Alte lucrari pentru refacerea mediului:

* rambleiere si nivelare cai de acces

Lucrarile de refacere a drumurilor din incinta santierului reprezinta o preocupare continua.

Lucrarile de refacere a mediului prevazute in proiectul tehnic sunt:

* + Lucrari de inchidere si ecologizare a suprafetelor de teren afectate prin excavatii;
* Umplutura pe taluze, berme si vatra excavatiei va avea o grosime medie de cca. 0,50 m (din sol fertil si argile prafoase), dupa compactare, realizandu-se unghiul de taluz (panta 1:2) spre interiorul excavatiei.
* Taluzarile se vor compacta acolo unde este posibil cu buldozerul sau manual, straturile de umplutura urmand a avea un grad de compactare minim de 90%, similar cu depozitele initiale.
* Suprafetele taluzate, pe intreaga circumferinta a excavatiei, vor fi inierbate si insamantate pentru a nu fi erodate de apa si precipitatii.
* Suprafata totala ocupata de exploatare, la finalul lucrarilor de reconstructie ecologica va fi de 56.457 mp.
* Astfel, volumul terasamentelor si umpluturilor interioare a fost estimat prin metoda sectiunilor verticale, rezultand un volum de cca. 45.000 mc, material provenit din decoperta
* După lucrările de taluzare și compactare, vor rezulta doua trepte de 4,0 m – treapta superioară (1,0 m sub nivelul freatic), cu un unghi de 350 (1:1,5), respectiv 8,0 m – treapta inferioara (8,0 m sub nivelul freatic), cu un unghi de 270 (1:2), prin stabilizare naturală a taluzului, despărțite de o bermă submersă de 4,0 m.

Pentru protejarea investiției și pentru diminuarea impactului vizual, pe laturile de vest, sud și est a lacului, în zona de protecție se va realiza un dig de pământ, provenit din refuz de ciur și material levigabil de la stația de sortare, cu următoarele caracteristici:

 • cota medie coronament diguri: +530,00 mdMN;

 • cota medie bază dig: +529,00 mdMN;

 • înălțime dig: 1,00 m;

 • lungime dig: 800,00 m;

 • lățime medie dig: 5,00 m.

 **Lucrari de refacere a amplasamentului în zona afectată de investitie**

După terminarea lucrărilor de exploatare sau în cazul sistării activităţii din orice motive, se vor adopta măsurile tehnice corespunzătoare pentru refacerea mediului şi reintegrarea terenului în peisajul iniţial.

Lucrarile planificate pentru reconstructia ecologica a zonelor afectate de exploatare sunt urmatoarele:

* Lucrari de nivelare a rambeului;
* Lucrari de geometrizare taluze inclusiv formarea bermei de 4 m;
* Lucrari de plantare a semintelor de graminee;
* Lucrari de nivelare depozit temporar de sol vegetal;

Rambleerea malurilor se va realiza prin impingerea sau aducerea solului vegetal depus pe margini sau pe zona haldei de sol, nivelarea lui.

Se vor bascula aceste materiale pe malurile excavatiei, iar cu buldozerul se vor nivela gramezile de sol. Se estimează un volum de 45.000 mc sol vegetal (cca. 47.250 mc afanati, coeficient de afanare de 5%) provenit din coperta zacamantului.

**Prezentarea formulei de populare, modul de furajare**

Avand in vedere faptul ca bazinul piscicol va fi destinat pescuitului sportiv, cresterea pestelui se va face fara furajare, pestele hranindu-se cu vegetatia naturala din lac.

Bazinul piscicol se va popula cu peste din specia crapului si carasului de cultura, care va fi procurat din ferme specializate. Avand in vedere ca pentru acest bazin piscicol s-a prevazut o exploatare partial in regim natural, popularea se va realiza in urmatoarele proportii:

 - crap de doua veri 30% ;

 - crap de trei veri 30% ;

 - crap de patru veri 40% .

Apa folosita din panza freatica, corespunde calitativ pentru dezvoltarea optima a faunei.

Popularea bazinelor piscicole exploatate in regim natural trebuie sa tina seama de ecosistemul specific apelor stagnante si in special de organismele planctonice si bentonice caracteristice.

In cazul arealului in care se situeaza amplasamentul bazinului, se vor dezvolta natural urmatoarele specii caracteristice:

|  |  |
| --- | --- |
| ***Organisme planctonice*** | ***Organisme bentonice(bentos)*** |
| Fitoplancton | Zooplancton |
| Microcistis | Daphnia | Dreissena |
| Aphamizomenon | Cyclops | Tubifex |
| Scenedesmus | Cypris | Limnaea |
| Pandorina | Keratella | Viviparus |
| Asterrionella |  | Planorbis |
|  |  | Chironomus |
|  |  | Dytiscus |

Calitatea apelor freatice nu se va modifica deoarece produsii generati de activitatea piscicola sunt de natura biogena asimilabili usor chimico-biologic de ecosistemul acvatic.

Dezvoltarea faunei piscicole se va realiza in ecosistemul acvatic care se va instala treptat in bazin, la inceput utilizandu-se totusi o furajare de intretinere, insa fara utilizarea de pesticide sau alte substante chimice.

Utilizarea bazinului va fi inspecial pentru pescuit sportiv, pentru accesul la luciul apei urmand a fi prevazute rampe de acces si pontoane de acostament.

***b) cumularea cu alte proiecte existente și/sau aprobate –*** nu este cazul;

***c)utilizarea resurselor naturale în special a solului, a terenurilor, a apei și a biodiversitatii:***

Volumul total de material excavat va fi de 528.000 mc agregate minerale, care vor fi valorificate cu respectarea Legii Minelor nr. 85/2003, in baza permisului de exploatare care va fi emis de ANRM București.

**Necesar de apa pentru amenajarea piscicola:**

1. necesarul de apă pentru umplere: 315.616 mc
2. apa necesara primenirii iazului piscicol va fi asigurata din stratul de infiltrare si din precipitatii;

***d)*** ***cantitatea și tipurile de deșeuri generate/gestionate –*** atat in faza de constructie cat si in faza de exploatare, deseurile municipale amestecate rezultate se vor colecta selectiv, pe categorii, in pubele separate si se vor preda firmelor specializate pe baza de contract.

Materialul rezultat din exploatare (sterilul si pamantul fertil), dupa depozitarea temporara, se va utiliza la umplerea excavatiilor,

***e) poluarea și alte efecte negative:***

**Pentru protecţia calității APELOR:**

Pentru monitorizarea calitatii apelor subterane din zona de influenta a iazuluii piscicol se vor executa doua foraje de monitorizare, amplasate unul in amonte si unul in aval de iazul piscicol, in raport cu directia generala de curgere a apei subterane.

Probele de apă prevalate de la forajul de monitorizare FM2 vor fi comparate cu probele de apă recoltate de la forajul martor FM1. Se va avea astfel o evidență clară asupra impactului pe care îl are iazul piscicol asupra calității apelor subterane freatice.

Monitorizarea calitatii acviferului freatic se va face **semestrial** pe toata durata de realizare a iazului piscicol, prin laboratoare acreditate RENAR, a urmatorilor indicatori de calitate : PH, NO2, NO3, NH4, PO4, Cl, Fe, Mn, Na, K, CCO – Mn, duritate, alcalinitate.

La iazul piscicol se va avea in vedere atat calitatea apei subterane freatice cat si caracteristicile speciilor de pesti cu care acesta urmeaza sa fie populat.

Pentru protectia calitativa a apelor subterane se vor lua toate masurile, atat pe durata exploatarii nisipurilor si pietrisurilor, cat si pe durata exploatarii bazinului piscicol, pentru evitarea patrunderii in acvifer a unor substante potential poluante.

Se va avea in vedere preintampinarea situatiilor de risc precum accidente, alunecari de versanti, etc., in care proiectantul de specialitate va lua toate masurile necesare pentru evitarea acestora.

Viitorul iaz piscicol va fi imprejmuit cu gard si se va asigura paza.

**Masuri suplimentare de atenuare/reducere a impactului, inclusiv a impactului cumulat asupra corpurilor de apa:**

In perioada de realizare a investitiei (de realizare a iazului piscicol prin lucrari de excavare):

 *-* constructorul va realiza un plan de management al mediului care va identifica sursele de poluare si masurilenecesare de protectie a apelor subterane si de suprafata, pentru intreaga perioada de realizare a investitiei ;

 *-* utilajele utilizate la realizarea lucrarilor sau la transportul materialelor vor fi performante si vor respectanormele europene privind emisiile de poluanti, pentru a evita generarea de particule poluante in atmosfera, care pot ajunge in apa subterana prin intermediul procesului de infiltrare in subsol a precipitatiilor ;

 - in fiecare zi, la inceperea lucrului, utilajele si mijloacele de transport auto vor fi verificate pentru a identifica scurgerile de combustibili, uleiuri si unsori. Daca se constata defectiuni, acestea vor fi retrase din santier si trimise la ateliere specializate in vederea remedierii deficientelor constatate ;

 *-* alimentarea cu combustibil a utilajelor si mijloacelor de transport se va face la statiile de carburanti din zonapentru a evita eventualele scurgeri de carburanti care ar putea afecta apa subterana ;

 *-* lucrarile de raparatii si intretinere a utilajelor si autovehiculelor se vor realiza numai in cadrul unitatilor autorizate sau in zone special amenajate ;

 - la inceperea executiei lucrarilor si pe parcursul realizarii acestora se va asigura instruirea personalului implicat in acestea cu privire la urmatoarele aspecte: conditiile generale de protectie a mediului; gestionarea deseurilor; modul de actiune in caz de poluare accidentala; intretinerea utilajelor; curatenia pe santier si la punctul de lucru ;

 *-* la organizarea de santier este obligatorie existenta, pe toata perioada de realizare a lucrarilor, a unui stoc demateriale absorbante si de neutralizare a produselor petroliere; in cazul utilizarii acestora, stocul trebuie reinnoit imediat ;

 *-* in perimetru vor fi amlasate WC-uri ecologice; pentru intretinerea periodica a acestora se va incheia un contract cu o firma autorizata ;

 - deseurile menajere rezultate de la personalul muncitor vor fi colectate in eoropubelele amplasate pe oplatforma special amenajata si vor fi transportate in depozite de deseuri conforme imediat dupa producerea acestora .

 Constructorul va intocmi Planul de prevenire si combatere a poluarilor accidentale; in caz de poluare accidentala se vor lua masuri corespunzatoare care sa conduca la: prevenirea extinderii poluarii; limitarea raspandirii; colectarea si neutralizarea poluantilor; restabilirea situatiei normale si refacerea echilibrului ecologic.

In perioada de functionare a iazului piscicol:

- deseurile menajere vor fi colectate in europubele amplasate pe platforme betonate, special amenajate inincinta fiecarei proprietati ;

- nu se vor utiliza substanţe din familia şi grupele de substanţe periculoase din Lista I şi lista II şi a substanţelor prioritare/prioritar periculoase, conform H.G. nr. 351/2005 cu modificările şi completările ulterioare şi nici îngrăşăminte chimice sau pesticide.

**Pentru protecţia calității AERULUI:** sursele de emisie in atmosfera sunt reprezentate de cele mobile, respectiv de autovehiculele care realizează exploatarea si utilajele echipate cu motoare termice.

Utilajele tehnologice utilizate pentru efectuarea operatiunilor de exploatare si manipulare a agregatelor minerale (excavator, autobasculante) sunt echipate cu motoare cu aprindere prin compresie. Carburantul utilizat este motorina. Prin combustia motorinei se produc gaze reziduale care conţin monoxid de carbon (CO), oxizi de sulf (SOx), oxizi de azot (NOx), particule, hidrocarburi aromatice, policiclice.

Limitarea preventiva a emisiilor de la mijloacele de transport mai sus amintite se realizează prin condiţiile tehnice impuse la inspecţiile tehnice periodice ale acestora si prin folosirea carburanţilor de calitate superioara.

Circulaţia mijloacelor de transport in perimetru se va face cu viteza redusă pentru a nu
antrena particule de praf.

În perioada de construcţie, impactul proiectului asupra factorului de mediu aer constă în generarea de praf si emisii de către utilajele utilizate. Ca urmare, vor fi luate toate măsurile in vederea limitarii generarii de praf, de catre prestatorul lucrarilor de constructii care va avea in vedere ca utilajele utilizate sa fie corespunzatoare din punct de vedere tehnic si sa nu genereze noxe peste limitele admise. Substantele poluante pentru atmosfera se vor incadra in valorile limita ale emisiilor stabilite de Ord. MAPM nr. 462/1993 cu modificarile si completarile ulterioare coroborat cu Lg. nr. 104/2011, actualizată, cu modificarile si completarile ulterioare.

**Protecția împotriva zgomotului și vibrațiilor și asezari umane:**

In zona perimetrului analizat nu se afla alte obiective de interes public.

Pentru limitarea zgomotului si vibraţiilor produse de utilajele din dotare sunt prevăzute restricţii de viteza. Utilajele de extracţie, încărcare si transport vor fi in stare tehnica buna pentru a nu emite zgomote la funcţionare peste limitele admise.

Nivelul de zgomot se va incadra in limitele impuse de SR 10.009/2017. Se vor respecta de asemenea prevederile Ord. MS nr. 119/2014 actualizat 2023, privind aprobarea Normelor de igiena si sanatate publica privind mediul de viata al populatiei, actualizat in 2023.

**Protecția solului și a subsolului:** Obiectivul de investiţie, nu prezintă pericol de poluare pentru sol si subsol. In zona amplasamentului se vor utiliza numai terenurile pentru care exista aprobare, evitandu-se orice degradare cu mijloacele de transport, utilaje sau prin depozitarea materialelor excavate in afara locurilor permise.

Excavatiile vor respecta geometria proiectata a balastierei (unghiul de taluz al treptei de exploatare nu va depăşi 30° pentru a asigura stabilitatea acestuia).

Utilajele folosite la extracţia, transportul agregatelor rezultate se vor întreţine in stare buna de funcţionare pentru a evita posibile scurgeri de carburanţi pe sol sau in apa. Se va amenaja o platforma speciala pentru parcarea utilajelor din dotare, după teminarea programului de lucru. Alimentarea cu carburanţi, lucrările de revizii sau reparaţii se vor executa in afara perimetrului de exploatare.

Depozitarea deşeurilor menajere generate pe amplasament se va face in recipiente si locuri special amenajate.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident.

**g) *riscurile pentru sănătatea umană:*** vecinatati:

* la nord: drum de exploatare
* la vest: teren proprietate privată
* la sud: teren proprietate privată
* la est: teren proprietate privată

***2. Amplasarea proiectelor:***

***a) utilizarea actuala și aprobata a terenurilor***

Suprafața de teren destinată perimetrului temporar de exploatare „Codlea Expresskar A” în suprafață de 56.457 mp. (din suprafata totala de 64.200 mp) este proprietate privată a societății EXPRESSKAR S.R.L, conform extras de carte funciară nr. 113209/04.07.2023, emis de OCPI Brașov.

Destinația conform faza PUZ aprobat este de amenajare iaz piscicol cu valorificarea pietrișului și nisipului – situat în extravilan, in conformitate cu Certificatul de Urbanism nr. 161/12.07.2023 emis de Primăria Municipiului Codlea.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** volum propus a fi exploatat: 528.000 mc;

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri-*** *nu este cazul;*

***vii) zone cu densitate mare a populatiei –*** proiectul nu se desfasoara in apropierea zonelor de locuinte;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată –*** nu este cazul;

***b)* *natura impactului* -** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusa, doar pe perioada executarii lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.

***g) cumularea impactului cu impactul altor proiecte existente și/sau aprobate*** *–* exploatare agregate minerale;

***h) posibilitatea de reducere efectiva a impactului –*** *nu este cazul;*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificarile și completarile ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul **intră** sub incidenţa art. 48 si **intra** sub incidenta art. 54 din Legea apelor nr.107/1996, cu modificările şi completările ulterioare.

Pentru realizarea proiectului a fost emis Avizul de gospodarire a apelor nr. 20 din 25.03.2024, emis de de ANAR ABA Olt.

Se vor respecta conditiile impuse prin Avizul de gospodãrire a apelor, respectiv:

* + Prin desfășurarea activităților de realizare a lacului de agrement, nu se vor produce deteriorări ale lucrărilor hidrotehnice, construcții civile sau industriale, ale malurilor râurilor sau ale terenurilor în proprietate publică sau privată.
* Se va respecta adîncimea maximă de sapatură și panta taluzelor finale de 45°.
* După obţinerea Permisului de exploatare beneficiarul va înainta autorităţilor de gospodărire a apelor o copie însoţită de documentaţia tehnică în vederea obţinerii autorizaţiei de gospodărire a apelor pentru exploatare de nisipuri si pietrișuri.
* După finalizarea lucrărilor de realizare a lacului de agrement și la punerea in funcțiune, titularul va solicita autorizația de gospodărire a apelor pentru funcționarea folosinței de agrement, pe baza unei documentații de fundamentare elaborate conform normativului de conținut.
* Titularul de proiect este obligat să aduca terenul la starea inițiala în cazul în care renunță la finalizarea proiectului și exploatarea lacului de agrement.
* Se interzice folosirea apei din lacul de agrement sau sporturi nautice fără avizul Direcției de Sănătate Publică Brasov .
* Beneficiarul va răspunde de orice eveniment de mediu provocat de societate care ar putea afecta (influența) apele subterane sau de suprafață.
* Să întocmească planul de prevenire și combatere a poluărilor accidentale și să-l înainteze la Sistemul de Gospodărire a Apelor Brașov.
* Beneficiarul va solicita și obține toate avizele, autorizațiile și acordurile legale.
* Beneficiarul este direct răspunzător de prejudiciile aduse calitații apelor sau riveranilor ca urmare a realizării lacului de agrement.
* Prin grija beneficiarului se interzice deversarea sau depunerea de substanțe poluante în zonă.
* Beneficiarul va lua măsuri de monitorizare a stării factorilor de mediu în perimetrul de exploatare, va urmări constant modul în care activitatea de exploatare afectează acești factori sau obiectivele din zonă.
* La recepția lucrărilor vor participa și reprezentanții Sistemul de Gospodărire a Apelor Brașov.
* Beneficiarul este obligat să obțină toate acordurile și avizele legale, inclusiv a autorizației de construire, necesare promovării lucrărilor de investiție.

**Conditiile de realizare a proiectului:**

1. Se vor respecta prevederile OUG nr. 195/2005 privind Protectia Mediului, aprobată cu modificări și completări prin Legea nr. 265/2006, cu toate modificarile si completarile ulterioare;
2. Pe tot parcursul execuție lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
3. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
4. Se vor respecta in integralitate, prevedereile OUG nr. 92/2021 privind regimul deseurilor, cu modificarile si completarile ulterioare, aprobate prin Legea nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor.
5. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
6. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
7. Se va acorda atenţie manevrării utilajelor în apropierea zonelor locuite; Se vor lua măsuri corespunzatoare de a nu degrada sau ocupa terenul din zona limitrofa;
8. Deșeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale și stradale;
9. Se va evita depozitarea necontrolata a deșeurilor rezultate;
10. Se va asigura salubrizarea zonei și mentinerea curateniei pe traseul drumurilor de acces, pe toata perioada realizarii lucrărilor;
11. Se vor lua măsuri pentru evitarea poluării solului, prin depozitarea pe suprafeţe impermeabile a materialelor și a deșeurilor rezultate în urma implementarii proiectului;
12. Vor fi luate măsuri pentru limitarea vibratiilor produse de sapatura prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;
13. Pentru evitarea poluarii accidentale cu materiale periculoase (scurgeri accidentale de combustibili, de ulei de motor), reparatiile mijloacelor de transport/utilajelor se vor executa doar la societati autorizate.
14. În vederea menținerii calității aerului, în parametri optimi, în zona amplasamentului, se vor respecta următoarele conditii:
* se vor lua măsuri de acoperire, îngradire, închidere a stocurilor de materiale de constructie sau deșeuri, pentru prevenirea imprastierii cauzata de vant;
* curațarea roților vehiculelor care ies de pe șantier;
1. Oprirea motoarelor tuturor vehiculelor aflate în stationare, în zona șantierului;
2. Respectarea duratei de execuție a proiectului astfel încât disconfortul generat de poluarea fonică să fie cât mai redus ca timp;
3. În cazul unor poluări accidentale proiectantul şi constructorul răspund în solidar;
4. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada execuției lucrărilor cat și dupa aceasta;
5. Se vor alege trasee optime din punct de vedere al protectiei mediului, pentru deplasarea vehiculelor care transporta materialul excavat care pot elibera în atmosfera particule fine; transportul acestor materiale se va face pe cat posibil cu vehicule dotate cu prelate;
6. Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zona;
7. Titularul proiectului raspunde pentru refacerea zonelor afectate de implementarea proiectului;
8. Se va respecta Planul de Refacere a Mediului si Proiectul Tehnic de Refacere a Mediului in perimetrul temporar de exploatare, care constau in următoarele lucrări:
* lucrari de umplere a excavatiei;
* lucrari de amenajare si stabilizare a suprafatei pe care se desfasoara exploatarea;
* alte lucrari: colectare sol contaminat cu produse petroliere (daca este cazul),
* colectarea deseurilor menajere si tehnologice.

Lucrari in zona haldei de steril:

* nivelarea, amenajarea si înierbare suprafata halda de steril

Alte lucrari pentru refacerea mediului:

* rambleiere si nivelare cai de acces

Lucrarile de refacere a drumurilor din incinta santierului reprezinta o preocupare continua.

Lucrarile de refacere a mediului prevazute in proiectul tehnic sunt:

* + Lucrari de inchidere si ecologizare a suprafetelor de teren afectate prin excavatii;
* Umplutura pe taluze, berme si vatra excavatiei va avea o grosime medie de cca. 0,50 m (din sol fertil si argile prafoase), dupa compactare, realizandu-se unghiul de taluz (panta 1:2) spre interiorul excavatiei.
* Taluzarile se vor compacta acolo unde este posibil cu buldozerul sau manual, straturile de umplutura urmand a avea un grad de compactare minim de 90%, similar cu depozitele initiale.
* Suprafetele taluzate, pe intreaga circumferinta a excavatiei, vor fi inierbate si insamantate pentru a nu fi erodate de apa si precipitatii.
* Suprafata totala ocupata de exploatare, la finalul lucrarilor de reconstructie ecologica va fi de 56.457 mp.
* Astfel, volumul terasamentelor si umpluturilor interioare a fost estimat prin metoda sectiunilor verticale, rezultand un volum de cca. 45.000 mc, material provenit din decoperta
* După lucrările de taluzare și compactare, vor rezulta doua trepte de 4,0 m – treapta superioară (1,0 m sub nivelul freatic), cu un unghi de 350 (1:1,5), respectiv 8,0 m – treapta inferioara (8,0 m sub nivelul freatic), cu un unghi de 270 (1:2), prin stabilizare naturală a taluzului, despărțite de o bermă submersă de 4,0 m.

Pentru protejarea investiției și pentru diminuarea impactului vizual, pe laturile de vest, sud și est a lacului, în zona de protecție se va realiza un dig de pământ, provenit din refuz de ciur și material levigabil de la stația de sortare, cu următoarele caracteristici:

 • cota medie coronament diguri: +530,00 mdMN;

 • cota medie bază dig: +529,00 mdMN;

 • înălțime dig: 1,00 m;

 • lungime dig: 800,00 m;

 • lățime medie dig: 5,00 m.

1. Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de șantier se va realiza astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de șantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările și completările ulterioare, după caz;

• întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili și uleiuri uzate pe sol/apă și de alte substanţe toxice și periculoase;

• se interzice stocarea temporară și depozitarea carburanţilor și substanţelor periculoase în zona aferenta amplasamentului;

• în perioada de execuție a lucrărilor vor fi stabilite zone de parcare a autovehiculelor și a utilajelor utilizate;

• este interzisă părăsirea incintei organizării de șantier cu roţile autovehiculelor şi/sau caroseria murdară;

23) Se vor respecta Ord. nr. 202/2.881/2.348/2013 pentru aprobarea Instructiunilor tehnice privind aplicarea si urmarirea masurilor stabilite in planul de refacere a mediului, in planul de gestionare a deseurilor extractive si in proiectul tehnic de refacere a mediului, precum si modul de operare cu garantia financiara pentru refacerea mediului afectat de activitățile miniere.

În conformitate cu prevederile OUG nr. 195/2005, aprobată prin Legea nr. 265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării».

Conform art. 21, alin.(4) din OUG. 195/2005 *privind protectia mediului,* aprobată cu modificări și completări prin Legea nr. 265/2006, cu modificările și completările ulterioare ”**răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului** **proiectului**”.

 Conform prevederilor Legii nr. 292/2018:

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

 **Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.**

 Pentru legalitatea si autenticitatea documentelor depuse la dosar se face raspunzator titularul proiectului.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Prezenta decizie este valabilă pe toată perioada de realizare a proiectului, iar in situatia cand intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.

**La finalizarea investitiei titularul va notifica autoritatea competentă pentru protecţia mediului, care va face un control de specialitate pentru verificarea respectării prevederilor Deciziei etapei de incadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice şi private asupra mediului.**

 **Procesul-verbal de constatare întocmit se anexeaza si face parte integranta din procesul-verbal de recepţie la terminarea lucrărilor, conform art. 43, alin. (4) din Legea nr. 292/2018 privind evaluarea impactului anumitor proiecte publice şi private asupra mediului.**

**Dupa intocmirea procesului verbal de constatare a respectarii tuturor conditiilor de realizare a proiectului, societatea care va desfasura activitatea in urma implementarii acestuia, are obligația de a solicita si obține autorizația de mediu.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 **DIRECTOR EXECUTIV,**

 **Ciprian Marius BĂNCILĂ**

 **ȘEF SERVICIU A.A.A. ȘEF BIROU C.F.M.**

**Liliana Cristina COPACEA Mirela MOISA**

 **ÎNTOCMIT: ÎNTOCMIT:**

 **consilier Marius TEȘU consilier Iulia ENE**